Sekolah Kebangsaan Sungai Lalang mula beroperasi pada 05 haribulan Januari 1969 dengan menumpang bangunan kelab belia tempatan yang terletak di pinggir jalan utama Sungai Petani - Alor Setar. Ketika itu bilangan murid seramai 29 orang dengan 2 orang tenaga pengajar sahaja. Guru Besar yang pertama ialah Encik Yaacub bin Othman. Pada 2 haribulan Januari 1972, Sekolah Kebangsaan Sungai Lalang berpindah ke lokasi yang ada sekarang dengan jumlah murid seramai 109 orang dan 6 orang guru. Pada peringkat awalnya sekolah ini mempunyai satu blok bangunan 2 tingkat yang menempatkan pejabat dan 4 buah bilik darjah. Sekolah Kebangsaan Sungai Lalang telah dirasmikan oleh Yang Berbahagia Dato' Abdul Rahman bin Haji Arshad, Timbalan Ketua Pengarah Pelajaran Malaysia pada tanggal 20 haribulan Julai 1976.